
Parlamentul  României

Camera  Deputaţilor
Comisia pentru Sănătate şi Familie             Nr. 28/ 119  /  7 mai  2013 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra proiectului  de Lege pentru aprobarea Ordonanţei de urgenţă a Guvernului nr.71/2012 privind desemnarea Ministerului Sănătăţii ca unitate de achiziţii publice centralizată ,trimis Comisiei pentru sănătate şi familie spre dezbatere,  în fond, cu adresa nr. PLx 77 din 11 martie 2013.
În raport cu obiectul şi conţinutul reglementării, proiectul de lege face parte din categoria legilor ordinare.
                 PREŞEDINTE,                                         SECRETAR,
             RODICA NASSAR                                    FLORIN BUICU

Parlamentul  României

Camera  Deputaţilor
Comisia pentru Sănătate şi Familie                                                                                                              Nr. 28/ 119 / 7 mai  2013
R A P O R T  

asupra  proiectului  de Lege pentru aprobarea Ordonanţei de urgenţă a Guvernului nr.71/2012 privind desemnarea 
Ministerului Sănătăţii ca unitate de achiziţii publice centralizată ( PLx 77/2013)
În temeiul dispoziţiilor art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie a fost sesizată spre dezbatere în fond, în procedură de urgenţă, cu proiectul  de Lege pentru aprobarea Ordonanţei de urgenţă a Guvernului nr.71/2012 privind desemnarea Ministerului Sănătăţii ca unitate de achiziţii publice centralizată, trimis cu adresa nr. PLx 77 din 11 martie 2013.
Senatul, în calitate de primă Cameră sesizată, a adoptat proiectul de lege , în şedinţa din 4 martie  2013.

Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

     La întocmirea prezentului raport Comisia a avut în vedere :
· avizul favorabil al Consiliului Legislativ (nr.948 din 20.11.2012) cu observaţii şi propuneri;
· avizul favorabil al Comisiei juridice, de disciplină şi imunităţi ( nr.PLx 77 din 19 martie 2013) ;
· avizul favorabil al Comisiei pentru administraţie publică, amenajarea teritoriului şi echilibru ecologic  ( nr.26/104/27 martie 2013);
· avizul favorabil al Comisiei pentru buget, finanţe şi bănci    ( Nr.22/102/26 martie 2013) ;
· punctul de vedere al Ministerului Sănătăţii (nr.EN 2390/19.03.2013 ) .
Proiectul de lege are ca obiect de reglementare desemnarea Ministerului Sănătăţii ca unitate de achiziţii centralizată pentru sistemul sanitar, care încheie contracte de achiziţie publică sau acorduri-cadru, în numele şi pentru unităţile sanitare publice cu paturi din reţeaua ministerului şi a autorităţilor administraţiei publice locale.

Scopul unei asemenea măsuri îl reprezintă gestionarea eficientă a resurselor financiare alocate, achiziţionarea de produse şi servicii de calitate şi stabilirea unor variaţii mai mici de preţuri.

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, în şedinţa din 23 aprilie  2013. La lucrările comisiei au fost prezenţi  19 deputaţi din totalul de 20 membri.
La dezbateri a participat, în conformitate cu prevederile art.55 din Regulamentul Camerei Deputaţilor, domnul Răzvan Vulcănescu, subsecretar de stat în cadrul Ministerului Sănătăţii.
 Raportul comisiei a fost adoptat cu 10 voturi pentru, 4 voturi împotrivă şi 1 abţinere.
În urma dezbaterilor, Comisia pentru sănătate şi familie a  hotărât, cu majoritate de voturi, adoptarea proiectului  de Lege pentru aprobarea Ordonanţei de urgenţă a Guvernului nr.71/2012 privind desemnarea Ministerului Sănătăţii ca unitate de achiziţii publice centralizată în forma prezentată de Senat.
În raport cu obiectul şi conţinutul său, proiectul de lege face parte din categoria legilor ordinare. 
ANEXĂ
Amendament respins
În cursul dezbaterilor s-a respins următorul amendament:

	Nr.

crt.
	Text ordonanţă
	Text Senat
	Amendamentul propus şi autorul acestuia
	Motivare
	Cameră decizională

	0.
	1.
	2.
	3.
	4.
	

	1
	____
	La articolul 2, după alineatul (2) se introduce un nou alineat, alin.(21) , cu următorul cuprins:

„(21) Prevederile prezentei ordonanţe de urgenţă se aplică şi achiziţiilor a căror sursă de finanţare este asigurată într-o proporţie de minimum 10 % din fondurile Ministerului Sănătăţii.”

	Dl.dep.Cseke Attila ( Grup Parlamentar al UDMR ) propune următorul amendament:

„Alin.(21) se modifică după cum urmează:
„(21) Prevederile prezentei ordonanţe de urgenţă se aplică şi achiziţiilor a căror sursă de finanţare este asigurată într-o proporţie de minimum 50 % din fondurile Ministerului Sănătăţii.”

	Argument pentru susţinere:

Ministerul Sănătăţii nu poate fi unitatea de achiziţii publice, centralizată, în cazul în care sursa de finanţare este asigurată doar  într-o proporţie de minim  10 %, în timp ce 90 % este asigurată din fonduri alocate de autorităţile administraţiei publice locale.

Argument pentru respingere:

Ministerul Sănătăţii poate include şi unităţile sanitare finanţate de autorităţile publice locale, acestea beneficiind de expertiza şi potenţialul de a obţine condiţii mult mai avantajoase în cadrul achiziţiilor centralizate. Această prevedere aduce beneficii şi autorităţile publice locale, iar dacă Ministerul Sănătăţii acordă finanţarea de cel puţin 10 % la achiziţiile centralizate pentru unităţile sanitare, trebuie să se asigure că obţine cele mai avantajoase condiţii şi maximizează eficienţa cheltuirii fondurilor.
	Camera Deputaţilor


                                             PREŞEDINTE,                                                                                              SECRETAR,

                                          RODICA NASSAR                                                                                       FLORIN BUICU
Şef birou – Gheorghe Marinescu
Întocmit, 
 Cristina Bologan – consilier  parlamentar

